อ้างเป็นกองปราบ ตบทรัพย์ เจ้าอาวาส บุกถึงวัด ค้นกุฏิ ยัดข้อหา
ตำรวจเก๊ ตบทรัพย์ เจ้าอาวาส วัดกมลาวาส อ้างเป็น ผู้กองนัฐ จากกองปราบปราม บุกถึงวัด ค้นกุฏิ กล่าวหาพระขับรถเร็ว เมา และโกงเงินทอนวัด ขู่เรียก 2 แสนปิดคดี หลวงปู่ งง ทำไรไม่ถูกโทรหาพี่สาว เอาที่ไปจำนองแต่ติดวันหยุด จึงถอดสร้อยทอง 3 บาทให้ พร้อมเงิน 5 พัน สูญเงิน 6 หมื่นเมื่อวันที่ 27 พ.ค.63 ผู้สื่อข่าวได้รับการร้องเรียนจากชาวบ้าน อำเภอนาโพธิ์ ว่ามีคนร้ายเข้าไปขู่กรรโชกทรัพย์พระถึงในวัด สูญเงินกว่า 60000 บาท และอยากจะให้ช่วยติดตามคนร้ายมาดำเนินคดี ซึ่งจากการตรวจสอบที่วัดกมลาวาส หมู่ที่ 6 ต.บ้านดู่ อ.นาโพธิ์ จ.บุรีรัมย์ พบ พระอธิการศักดิ์ วิสุทธสีโล อายุ 65 ปี เจ้าอาวาสวัด พร้อมญาติโยมที่มาเยี่ยมถามถึงเรื่องที่เกิดขึ้นโดย พระอธิการศักดิ์ เล่าว่า เมื่อวันที่ 24 พ.ค. ประมาณ 11.00 น. ได้มีชายแปลกหน้าอายุประมาณ 35 ปี ขี่บิ๊กไบค์ สีดำ ไม่ติดแผ่นป้ายทะเบียนเข้ามาในวัด ลงมาสอบถามหาเจ้าอาวาส จากนั้นแสดงตัวว่าเป็นเจ้าหน้าที่ตำรวจชื่อ ผู้กองนัฐ พร้อมโชว์อาวุธปืนที่พกมาด้วย เมื่อเห็นเจ้าอาวาส ได้แจ้งข้อกล่าวหาว่า ขับรถไวกว่าที่กฎหมายกำหนด และกล่าวหาดื่มสุรา จากนั้นจึงเข้าไปยึดโทรศัพท์ และแจ้งว่าจะนำตัวไปสึก แต่มีข้อเสนอว่า ถ้าจ่ายเงินจำนวน 250000 บาท จะเคลียร์คดีดังกล่าวให้จบ เพื่อให้พ้นผิด จึงแจ้งไปว่าไม่มีเงิน ทำให้ชายคนดังกล่าวไม่พอใจ นำตัวเจ้าอาวาสไปในกุฏิ พร้อมทั้งค้นหาสิ่งของผิดกฎหมาย แต่ไม่พบ จึงพยายามจะเอาเงินให้ได้ โดยแสดงอาการเหมือนจะใช้อาวุธปืนที่พกมาขู่ เจ้าอาวาสเกรงว่าจะเป็นอันตราย จึงขอโทรศัพท์ที่คนร้ายยึดไปเพื่อติดต่อพี่สาว กระท่ังพี่สาวมาถึงคนร้ายก็ขู่ต่างๆ นานาว่าสามารถแจ้งข้อหาได้ โดยไม่ต้องมีหลักฐานพระอธิการศักดิ์ เล่าด้วยว่า พี่สาวกลัวว่าจะถูกกลั่นแกล้ง จึงคิดเงินให้ แต่ไม่มีเงินสด จึงตกลงว่าจะเอาโฉนดจำนวน 1 งาน ไปขอสินเชื่อบริษัทแห่งหนึ่งในอำเภอพุทไธสง แต่บริษัทได้ประเมินราคาให้เพียง 60000 บาท แต่เนื่องจากต้องขอเอกสารการประเมินราคาที่ดินจากสำนักงานที่ดิน ซึ่งเป็นวันอาทิตย์ ทำให้ไม่สามารถขอสินเชื่อได้ จึงพากันกลับมาที่วัด โดยคนร้ายยังข่มขู่จะนำตัวพระอธิการศักดิ์ไปสึกและดำเนินคดีให้ได้ด้านนางเสาร์ สุโพธิ์ (พี่สาวพระ) อายุ 66 ปี เห็นความทุกข์ใจของพระ จึงตัดสินใจเอาทองที่ใส่อยู่น้ำหนัก 3 บาท ถอดให้คนร้าย พร้อมเงินของเจ้าอาวาสอีก 5000 บาท ก่อนคนร้ายจะขับรถหลบหนีไปอย่างรวดเร็ว จึงได้ไปแจ้งความต่อ ร.ต.อ.ชนัญช์พัศ สระบัวบาน รอง สว.สอบสวน สภ.นาโพธิ์ เพราะอยากจะให้ตำรวจติดตามหาตัวคนร้าย ซึ่งคาดว่าเป็นแก๊งมิจฉาชีพมาดำเนินคดีให้ได้ เพราะเกรงจะไปทำในลักษณะนี้กับผู้เคราะห์ร้าย ที่หลายคนอาจไม่รู้กฎหมาย.
ตำรวจเก๊ตบทรัพย์เจ้าอาวาสวัดกมลาวาส อ้างเป็น ผู้กองนัฐ จากกองปราบปราม บุกถึงวัด ค้นกุฏิ กล่าวหาพระขับรถเร็ว เมา และโกงเงินทอนวัด ขู่เรียก 2 แสนปิดคดี หลวงปู่ งง ทำไรไม่ถูกโทรหาพี่สาว
ตำรวจเก๊,อ้างเป็นตำรวจ,อ้างเป็นกองปราบ,ผู้กองนัฐ,ตบทรัพย์พระ,เจ้าอาวาสวัดกมลาวาส,บุรีรัมย์,ข่าวทั่วไป